ວັນບຸນກຸ່ມກ້ອນມະຫາສາມັກຄີທົ່ວປວງຊົນທັງຊາດຢູ່ແຂວງ ລ້າງເຊີນ
(VOVWORLD) - ວັນທີ 17 ພະຈິກ, ທ່ານນາງ ເຈືອງທິມາຍ ຫົວໜ້າຄະນະຂົນຂວາຍປະຊາຊົນສູນກາງ ໄດ້ເຂົ້າຮ່ວມວັນບຸນກຸ່ມກ້ອນມະຫາສາມັກຄີທົ່ວປວງຊົນທັງຊາດຢູ່ບ້ານ ເຍີນຮ່ວາ, ຕາແສງ ຮ່ວາງວັນທຸ, ເມືອງ ວັນຫລາງ, ແຂວງ ລ້າງເຊີນ.
ທີ່ວັນບຸນ, ທ່ານນາງ ເຈືອງທິມາຍ ຮັບຮູ້, ຍ້ອງຍໍ ແລະ ຕີລາຄາສູງບັນດາໝາກຜົນດີເດັ່ນ ເຊິ່ງບ້ານ ເຍີນຮ່ວາ ບັນລຸໄດ້ໃນໄລຍະຜ່ານມາ. ທ່ານນາງ ເຈືອງທິມາຍ ປາດຖະໜາວ່າ ປະຊາຊົນບ້ານ ເຍີນຮ່ວາ ສືບຕໍ່ແຂ່ງຂັນພັດທະນາການຜະລິດ, ສ້າງສະພາບແວດລ້ອມວັດທະນະທຳປອດໃສ, ຮັບປະກັນຄວາມເປັນລະບຽບຮຽບຮ້ອຍ…
ເນື່ອງໃນໂອກາດນີ້, ທ່ານນາງ ເຈືອງທິມາຍ ຫົວໜ້າຄະນະຂົນຂວາຍປະຊາຊົນສູນກາງ ໄດ້ມອບທຶນສຶກສາ 50 ທຶນ (ແຕ່ລະທຶນມີມູນຄ່າ 1 ລ້ານດົ່ງ) ໃຫ້ນັກຮຽນຂອງໂຮງຮຽນປະຖົມ ແລະ ໂຮງຮຽນມັດທະຍົມຕອນຕົ້ນຕາແສງ ຮ່ວາງວັນທຸ.